### Beslutning

Godkendt.

### Sagsfremstilling

## Resume og sagens baggrund

På Trafik- og [adresse] møde d. 25. april - 2022 blev udvalget orienteret om, at en del af buslinjerne i Kalundborg står for at skulle udbydes, og at der i den forbindelse skal besluttes hvilke krav, herunder miljøkrav, der skal stilles i udbudsmaterialet i forhold til Movias overordnede udbudsrammer.

Movia anbefaler, at buslinjer, der udbydes i udbud A22 og A23, udbydes som emissionsfri/el-busser. Dette vil jf. Movias betyde en merpris i forhold til det nuværende budget til ruterne.

## Indstillinger

Direktøren indstiller:

1. at udvalget beslutter at genudbyde linjerne 432, 541, 542, 543, 544, 596, 597, 598, 551, 552, 553, 576, 577 og 545 i overensstemmelse med Movias anbefaling (emissionsfri/el-busser), dog uden elektriske ramper.
2. at udvalget beslutter, at 437 genudbydes  i overensstemmelse med Movias anbefaling (kort dieselkontrakt).

## Behandling

Trafik- og [adresse], Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Movia har ansvaret for at udbyde busbetjeningen for alle kommuner i deres område.

En del af de eksisterende ruter i Kalundborg Kommune står for at skulle genudbydes i forbindelse med Movias kommende udbudsrunde "A22" med kontraktstart i december - 2024. I den forbindelse indhenter Movias vores ønsker til den kommende busbetjening, herunder vores miljøkrav til de busser der skal betjene Kalundborg.

Movia har startet inddragelsesprocessen med de berørte kommuner, og der arbejdes nu på at tilvejebringe et beslutningsgrundlag, så vores krav til det nye udbud kan afgives samtidig med Trafikbestilling 2023, senest 30. oktober - 2022.

I forbindelse med med genudbud har Movia anbefalet, at udbud A22 med kontraktstart i december - 2024 og udbud A23 med kontraktstart i december - 2025 udbydes samlet i A22, med forskudt kontraktstart. Dette betyder, at dele af driften opstartes i 2024, og den resterende i 2025. Derved bliver kontrakternes længde på hhv. 12 og 13 år.

I forbindelse med genudbuddet skal der tages stilling til hvilke krav, der skal stilles til de busser, der skal betjene Kalundborg Kommune. Movia giver anbefaleringer til de krav, der stilles i udbudsmaterialet.

Det mest betydningsfulde krav til bussene er miljøkravet, her kan der som udgangspunkt vælges to løsninger, en kort kontrakt med fortsat fossil drift (diesel) frem til 2030, eller en lang kontrakt (12-13 år) med krav om emissionsfri drift (el-busser). Ovenstående muligheder udspringer sig af de miljørammer og mål, der er besluttet i forbindelse godkendelsen af Movias "Mobilitetsplan", som indeholder et mål om emissionsfri drift i 2030. Derfor vil et genudbud af dieseldrift kun være muligt i en kort kontrakt frem til 2030.

På ruterne 432, 541, 542, 543, 544, 596, 597, 598, 551, 552, 553, 576, 577 og 545 der kører i Kalundborg Kommune, anbefaler Movia følgende for udbud A22 og A23:

* Miljøkrav/kontraktlængde: Lang emissionsfri kontrakt (op til 12/13 år – grundet den forskudte opstart)
* Buslængder: 12 m på alle linjer
* Reklamer: Ja
* Digital trafikinformation: Ja
* Digital linjefrise: Nej
* *Evalueringsteknisk* fradrag for LCA: Ja
* *Evalueringsteknisk* fradrag for emissionsfri kabineopvarmning: Nej
* Elektriske ramper: Hvis det vælges, anbefaler Movia at stoppesteder gennemgås og at der udarbejdes en plan for opgradering.

Administrationen anbefaler, at Movias anbefalinger følges, dog med undtagelse af anbefalingen vedrørende "elektriske ramper", som ikke anbefales af administrationen.

Alexander Jakobsen vil, i følge Movias estimater, betyde en prisstigning i forhold til vores nuværende budget til ruterne. Driften skal derfor reduceres tilsvarende, for at holde det nuværende budget til området. Et genudbud med en kort dieselkontrakt (frem til 2030) estimeres af Movia til at stige med 3-4% i forhold til vores nuværende budget. Hertil kommer en ukendt udgift til indeksregulering på brændstof, som forsat stiger markant.

*Følgende linjer er fælleslinjer med andre kommuner:*

432 (Slagelse) - 541 (Holbæk) - 542 (Holbæk) - 543 ([adresse])

Derfor kræver det enighed mellem disse kommunerne, om hvilke udbudskrav der stilles til disse linjer. Administrationen forventer, at Slagelse, Holbæk og [adresse] følger Movias anbefalinger til udbuds krav, og dermed emissionsfri drift (el-busser).

For rute 437, som har en meget begrænset rute i Kalundborg Kommune, anbefaler Movia, at der udbydes i en kort kontrakt med fossil drift (diesel), da det er en rute som Slagelse Kommune har med i deres overvejelser i forbindelse med deres spareplan. Kontraktstart for denne vil være december - 2024. Administrationen anbefaler, at Movias anbefaling følges. Når udbuddet er afholdt og prisen kendes, vil der sammen med Slagelse skulle tages en beslutning, om ruten skal forsætte.

## Økonomiske konsekvenser

Et krav om emissionsfri drift af buslinjerne 432, 541, 542, 543, 544, 596, 597, 598, 551, 552, 553, 576, 577 og 545, vil jf. Movias estimater, betyde prisstigning i forhold til kommunens nuværende budget for disse ruter med ca. 1,8 mio. kr. i 2025 og fra 2026 med ca. 3,9 mio. kr.

Der vil være kontraktstart i hhv. december 2024 og december 2025, og busdriften vil derfor skulle reduceres i forbindelse med Trafikbestilling 2024 og 2025, for at nuværende budget til busdriften kan overholdes.

Det skal bemærkes at ovenstående er estimater, og den endelige pris for emissionsfri drift først kendes, når Movia har gennemført udbuddet.

[adresse] bemærkninger er indarbejdet i sagen.

### Sagens forløb

21-06-2022 Trafik- og [adresse]
Anbefales. med bemærkning om at der efter udbud skal tages beslutning om finasiering og/eller tilpasning af serviceniveauet.
11-08-2022 Teknik- og Miljøudvalget
Trafik- og [adresse] indstilling anbefales.
17-08-2022 Økonomiudvalget
Anbefales.